./data/phi0914/phi0014/phi0914.phi0014.perseus-lat2.xml
Titus Livius (Livy)
QuinctiusPoenus ex consulatu C FuriusM PostumiusA CorneliusCossus    ex his Cossus praefuit urbi,       tres dilectu habito profecti sunt Ueios, documentoque fuere quam plurium       imperium bello inutile esset  tendendo ad sua quisque consilia, cum aliud alii       uideretur, aperuerunt ad occasionem locum hosti;  incertam namque aciem, signum aliis dari, receptui aliis cani iubentibus,       inuasere opportune Ueientes  castra propinqua turbatos ac terga dantes accepere;            plus itaque ignominiae quam cladis est       acceptum  maesta ciuitas fuit uinci insueta; odisse tribunos, poscere       dictatorem: in eo uerti spes ciuitatis  et cum ibi quoque religio obstaret ne       non posset nisi ab consule dici dictator, augures consulti eam religionem       exemere  A Cornelius dictatorem Mam Aemilium dixit et ipse ab eo magister equitum est dictus; adeo, simul fortuna       ciuitatis uirtute uera eguit, nihil censoria animaduersio effecit, quo minus       regimen rerum ex notata indigne domo peteretur   Ueientes re secunda elati, missis circum Etruriae populos legatis, iactando       tres duces Romanos ab se uno proelio fusos, cum tamen nullam publici consilii       societatem mouissent, uoluntarios undique ad spem praedae adsciuerunt             uni Fidenatium populo rebellare placuit;       et tamquam nisi ab scelere bellum ordiri nefas esset, sicut legatorum ante, ita       tum nouorum colonorum caede imbutis armis, Ueientibus sese coniungunt             consultare inde principes duorum       populorum, Ueios an Fidenas sedem belli caperent  Fidenae uisae opportuniores;       itaque traiecto Tiberi Ueientes Fidenas transtulerunt bellum   Romae terror ingens erat  accito exercitu a Ueiis, eoque       ipso ab re male gesta perculso, castra locantur ante portam Collinam, et in       muris armati dispositi, et iustitium in foro tabernaeque clausae, fiuntque omnia       castris quam urbi similiora,